stanford-oval/wikipedia huggingface dataset:
האורוגנזה הלרמידית
אגנים והרים

האורוגנזה הלרמידית ייצרה אגנים מבניים וגושי הרים סמוכים באמצעות מעוות. צורה זו של מעוות טיפוסי ללוחות יבשתיים הסמוכים לגבולות סגירה שבמשך זמן רב לא הושפעו מהתנגשויות בין יבשות. פעילות טקטונית זו מייצרת תבנית של אגנים והרים דחוסים, שעיקר המעוות מוגבל לקצות הגוש. המרחק בין קרקעית האגנים לפסגת ההרים סמוכים מגיע לעיתים קרובות ל-12 קילומטרים. האגנים מכילים כמה אלפי מטרים של סלעי משקע מהפלאוזואיקון והמזוזואיקון שקדמו לאורוגנזה הלרמידית. קרוב ל-5,000 מטרים של משקעים מהקרטיקון והשלישון מילאו את האגנים שנוצרו בפעילות האורוגנזה. משקעים מעוותים מהפלאוקן והאאוקן מעידים על הפעילות האורוגנזית הנמשכת.
במהלך האורוגנזה הלרמידית היו קרקעית האגנים ופסגות ההרים קרובים הרבה יותר לגובה פני הים מאשר בימינו. לאחר שהימים נסוגו מאזור הרי הרוקי התפתחו מישורי הצפה, ביצות ואגמים נרחבים באגנים. מערכות ניקוז שנוצרו אז קיימות גם כיום. מאז האוליגוקן הגביהו התרוממויות אפירוגנזיות אקראיות את האזור כולו, כולל המישורים הגדולים, לגובהם הנוכחי. מרבית הטופוגרפיה המודרנית היא תוצאה של מאורעות מהפליוקן/פליסטוקן, כולל התרוממות נוספת, הופעת קרחונים במקומות הגבוהים, וחסיפה וביתור של המשטחים העתיקים מהשלישון באגנים על ידי פעילות של נהרות.
בארצות הברית קיימים אגנים בין הרים ייחודיים אלו בעיקר באזור המרכזי של הרי הרוקי מקולורדו ויוטה (אגן יואינטה - Uintah Basin) עד מונטנה. האגנים המפותחים ביותר נמצאים בוויומינג, שבה האגנים הגדולים ביותר הם אלו של הביגהורן (Bighorn Basin), נהר הפאודר (Powder River Basin) ונהר הווינד (Wind River Basin). מבחינה טופוגרפית דומה קרקעית האגנים לפני השטח של מערב המישורים הגדולים, למעט הנופים המקיפים את ההרים.
במרבית הגבולות נוטים יחידות הסלע מהפלאוזואיקון ועד הפלאוגן בחדות לתוך האגנים מגושים שמרכזם סלעים מהפרקמבריון. יחידות הסלע הנוטות בתלילות עברו סחיפה ויצרו מצלעות וגושי סלע בצורת טריז הנוטים בחדות במדרון המכונים באנגלית flatiron ("מגהץ") בשל צורתם. מרבית הגבולות בין האגנים לרכסים הם תוצאה של העתקי דחיקה (thrust fault) או העתקים הפוכים. אף שגבולות אחרים נראים כסוג של מונוקלינה, החשד שמקורם בהעתק עמוק. מרבית העתקי הגבולות מעידים על לפחות שני אירועים (קרטיקון עליון ואאוקן) של תנועה לרמידית, שבהם היו הן העתקי דחיקה והן העתקי הסטה אופקיים.
הערות שוליים

↑  Willis, Grant C. (2000). "I thought that was the Laramide orogeny!" מתוך Utah's Sevier Thrust System. Utah Geological Survey
↑  היווצרות סלעי יסוד ממאגמה
↑  Refrigeration of the western Cordilleran lithosphere during Laramide shallow-angle subduction - תקציר מתוך Geology 19 (11)
1 2 3 4  Wyoming Intermontane Basins
↑  שלמה שובאל מציע לכנותם פֶּשֶׁט הצפה, ומגדירם כ-" מישור המשתרע משני עברי אפיק נהר. בתקופות של זרימה חלשה פשט ההצפה חרב, והמים זורמים בתוך אפיק הנהר. בעת שיטפון מפלס המים באפיק עולה עד שהנהר גולש מעבר לגדותיו ומכסה את פשט ההצפה."
↑  שלמה שובאל מגדיר אפירוגֶנֶזה כ"התרוממות או השתפלות אטית של גושים נרחבים בקרום כדור הארץ."
↑  באנגלית hogback שלמה שובאל מגדיר את המונח כ"משטחי סלע קשים שנטייתם בנוף תלולה, ונחרצו בהם ערוצים עמוקים בצורת האות V"
מפה טופוגרפית של אגן ביגהורן (Bighorn Basin, מודגש בכתום), שנוצר על ידי האורוגנזה הלרמידית
רמז לסקנדל

| --- | --- |

כרזת הסרט
 מבוסס על:  Notes on a Scandal 
 בימוי:  ריצ'רד אייר
 הופק בידי:  רדמונד מוריס   סקוט רובין   רוברט פוקס
 תסריט:  פטריק מרבר   זואי הלר
 עריכה:  ג'ון בלום 
 שחקנים ראשיים:  ג'ודי דנץ'   קייט בלאנשט   ביל ניי
 מוזיקה:  פיליפ גלאס 
 צילום:  כריס מנגס 
 מדינה:  הממלכה המאוחדת 
 חברת הפקה:  פוקס המאה ה-20 
 חברה מפיצה:  Fox Searchlight Pictures
 שיטת הפצה:  וידאו על פי דרישה 
 הקרנת בכורה:  ארצות הברית 25 בדצמבר 2006
 משך הקרנה:  98 דקות
 שפת הסרט:  אנגלית
 סוגה:  סרט דרמה, סרט להט"בי, סרט מבוסס יצירה ספרותית 
 תקציב:  £15,000,000
 הכנסות:  $49,752,391
 הכנסות באתר מוג'ו:   notesonascandal
 פרסים:  מועצת ביקורת הקולנוע האמריקנית: עשרת הסרטים הטובים ביותר 
 דף הסרט ב־IMDb
 
רמז לסקנדל (באנגלית: Notes on a Scandal) הוא סרט קולנוע בריטי מסוגת דרמה, בבימויו של ריצ'רד אייר. הסרט מבוסס על ספר באותו שם של הסופרת זואי הלר שיצא ב-2003. הסרט יצא לאקרנים ב-25 בדצמבר 2006.
הסרט היה מועמד לארבעה פרסי אוסקר ומתוכם פרס אוסקר לשחקנית הטובה ביותר לג'ודי דנץ' ופרס אוסקר לשחקנית המשנה הטובה ביותר לקייט בלאנשט. הסרט זכה בפרס טדי.
עלילה

ברברה קוורט (ג'ודי דנץ') היא מורה להיסטוריה בבית ספר בלונדון. היא רווקה זקנה וגלמודית שחייה לבד, ומילדותה היא כבר עוסקת בהוראה. כאשר מגיעה שיבא הרט (קייט בלאנשט), מורה חדשה, ברברה מתייחסת אליה בביקורתיות. אך כששיבא מנסה להתחבר אליה ומגלה לה שהיא מנהלת רומן עם תלמיד שלה, העניינים מתחילים להסתבך.
צוות השחקנים

ג'ודי דנץ' - ברברה קובט
קייט בלאנשט - בתשיבא (שיבא או באש) הרט
ביל ניי - ריצ'רד הרט
אנדרו סימפסון - סטיבן קונולי
טום ג'ורג'סון - טד מאוסון
מייקל מלוני - סנדי פאבלם
ג'ואנה סקאנלן - סו הודג'
שון פארקס - ביל רומר
אמה ויליאמס - לינדה
פיל דייוויס - בריאן באנגס
ג'ונו טמפל - פול הרט
מקס לואיס - בן הרט
אן-מארי דאף - אנאבל
ג'וליה מקנזי - מרג'ורי
ה'תשמ"ב

ה'תשמ"ב (5,742) ובקיצור תשמ"ב – היא שנה עברית  אשר החלה ביום א' בתשרי, אור ל-29 בספטמבר 1981, והסתיימה ביום כ"ט באלול, 17 בספטמבר 1982.
המולד של תשרי חל ביום שלישי, 2 שעות ו-795 חלקים. לפיכך זו שנה מסוג גכה. איננה מעוברת, ואורכה 354 ימים.
זו שנה שנייה לשמיטה, ושנת 4 במחזור העיבור ה-303. תקופת ניסן שבשנה זו היא תחילת שנת 2 (סימנה בלהז) במחזור השמש ה-206.
שנה זו היא שנת 1,913 לחורבן הבית, ושנת 2,293 לשטרות.
מדינת ישראל חגגה ביום העצמאות ה'תשמ"ב 34 שנות עצמאות.
אירועים

ט"ז בתשרי – חוסני מובארכ נבחר לנשיאות מצרים, שבוע לאחר רצח אנואר סאדאת
י"ח בכסלו – הכנסת מקבלת בשלוש קריאות את "חוק רמת הגולן" המחיל את החוק הישראלי על רמת הגולן
י"ז באדר – הטלוויזיה הישראלית משנה את לוח השידורים שלה כדי לאפשר לשר יעקב מרידור להודיע על מיזם האנרגיה המהפכני שלו
כ"ו בניסן – מתחיל פינוי העיר הישראלית ימית מחצי האי סיני, בהתאם להסכם השלום בין ישראל למצרים
כ"ח בניסן – ממשלת ישראל מכריזה על סיום פינוי ימית
י"ג בסיוון – שגריר ישראל בלונדון שלמה ארגוב נורה על ידי מחבלים פלסטינים, מה שמוביל למבצע שלום הגליל
י"ד בסיוון – מנחם בגין מורה על פתיחת מבצע שלום הגליל
ט"ו בסיוון – החל מבצע שלום הגליל (מלחמת לבנון)
כ"ב בסיוון – מלחמת לבנון הראשונה: כוחות צה"ל מגיעים לביירות
כ' בסיוון – מלחמת לבנון הראשונה: קרב סולטאן יעקוב בין כוח שריון של צה"ל לכוח קומנדו של צבא סוריה
י"ב בתמוז – מוקמת ההתנחלות נוקדים שבמזרח גוש עציון
ט"ו באב – נחנך בית הכנסת הגדול בירושלים
א' באלול – מלחמת שלום הגליל: כוח רב-לאומי נוחת בביירות כדי להשגיח על נסיגת אש"ף מלבנון
כ"ט באלול – מלחמת לבנון הראשונה: ישראל נסוגה מביירות
נולדו

ל' בתשרי – אורן חזן, חבר הכנסת ישראלי
ו' בטבת – ימית סול, שחקנית ודוגמנית
כ"ז בטבת – אנה ארונוב, רקדנית
י"ג באדר – גדעון אוקו, עיתונאי ישראלי
ד' בניסן – ברוך דגו, כדורגלן ישראלי
ז' בניסן – טל בן-חיים, כדורגלן ישראלי המשחק בעמדת הבלם
י"ג בניסן – שלמה קרעי, חבר הכנסת מטעם הליכוד
י"ז בניסן – עמית סגל, עיתונאי ואיש תקשורת ישראלי
ט' בסיון – אליענה בקייר, שחקנית ישראלית
ט"ז בסיון – אניה בוקשטיין, שחקנית, זמרת ומדבבת ישראלית
כ"א בסיון – אביב אלוש, שחקן, מוזיקאי, דוגמן ומנחה טלוויזיה ישראלי
ט"ז בתמוז – אילנית לוי, מלכת היופי לשנת 2001, דוגמנית ושחקנית
נפטרו

י"ט בתשרי – משה דיין, מצביא, מדינאי, מפקד בהגנה, רמטכ"ל ושר בממשלת ישראל (נולד ה'תרע"ה)
כ"ה בטבת – שלמה מאזוז, רב ודיין בן האי ג'רבה, ומשנת 1956 – בן נתיבות
כ"ח בשבט – חוקר הקבלה גרשם שלום
י"ד באדר – הרב צבי יהודה קוק, ראש ישיבת מרכז הרב
כ"ז באייר – שמואל מיקוניס, חבר הכנסת מטעם מק"י (נולד ב-ה'תרס"ג)
י"ט בסיוון – יקותיאל אדם סגן הרמטכ"ל נהרג במלחמת לבנון הראשונה (נולד ב-ה'תרפ"ח)
כ"ט באב – רבי אליעזר זוסיא פורטוגל, האדמו"ר מסקולען
פרסי ישראל

מקבלי פרס ישראל לשנת תשמ"ב הם:
יהושע יורטנר – כימיה
דוד בנבנשתי – הקניית ידיעת הארץ ואהבתה
זאב וילנאי – הקניית ידיעת הארץ ואהבתה
אמיר גלבע – שירה עברית
יהודה עמיחי – שירה עברית
רוברטו בקי – דמוגרפיה
אברהם יסקי – אדריכלות
רות עמירן – חקר ארץ ישראל
חיים גבתי – תרומה מיוחדת לחברה ולמדינה בעבודה ובתעשייה
לוח שנה > מאפייני לוח השנה

שנה מסוג גכה, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
כ"ח באייר חל ביום שישי, ולכן טקסי יום ירושלים מוקדמים ליום חמישי כ"ז באייר. בכל זאת, הצביון הדתי של היום (אמירת ההלל ומזמורי התודה) מתקיים ביום שישי כ"ח באייר.
היסטוריה של עם ישראל
תוכנית FIA

תוכנית FIA (באנגלית:Future Imagery Architecture, שיטת צילום עתידית) הייתה תוכנית לבניית דור חדש של לווייני צילום בתחום האופטי ומכ"ם מפתח סינתטי עבור משרד הסיור הלאומי. מכרזים לפיתוח המערכת הסתיימו בשנת 1999 כאשר ריית'יאון זכתה בחלק הקרקעי של המערכת ובואינג בבניית ושיגור לוויינים. בשנת 2005 המרכיב האופטי של המערכת בוטל. לווייני מכ"ם מפתח סינתטי שוגרו החל משנת 2010.
מטרות ויעדים של התוכנית אינם ברורים וסודיים עד היום. ככל הנראה היה מדובר בניית לוויינים קטנים וקלים לעומת הדור הקודם. כמו כן ייתכן והיה תוכנית להציב אותם במסלול גבוהה יותר כדי להגן מפני התקפות.
תכנון החלק האלקטרו-אופטי נתקל בבעיות טכניות רבות. בשנת 2003 "בואינג" הודיע על הצורך בתכנון מחדש לאור אי יכולת השגת יעדים עם התכנון הקיים. בשנת 2005 התברר שבפיתוח כבר הושקעו 10 מיליארד $ ובואינג נמצא בהשקעת יתר. בספטמבר 2005 חוזה עם בואינג בוטל ובמקום זה לוקהיד מרטין קיבלה חוזה לבניית זוג חדש של לוויינים מדגם KH-11 KENNEN. בשנת 2012 טלסקופים שנבנו עבור הפרויקט נתרמו לנאס"א. משקל כל טלסקופ היה כ-1,700 ק"ג. בנוסף המערכת הייתה צריכה לכלול כ-10 לוויינים והיו אמורים לספק מידע באיכות הרבה יותר טובה מלווייני "KH-11 KENNEN".
מרכיב שכולל לווייני מכ"ם מפתח סינתטי התקדם בהתאם לתוכנית. לווייני התוכנית שוגרו מבסיס חיל האוויר ונדנברג בשנים 2010–2018. הלוויינים פועלים בגובה של כ-1000 ק"מ. הם החליפו לווייני מסדרה "Lacrosse" ששיגורם הופסק בשנת 2005. בסך הכול שוגרו 5 לוויינים.
הערות שוליים

↑  A peek into secrets most jealously guarded, Baltimore Sun, ‏2001-09-08
↑  Future Imagery Architecture [FIA - 2005 Restructuring], www.globalsecurity.org
רמז מטרים

בתורת הספרות, רמז מטרים (או רמז מקדם, רמז אפי) הוא פרט המופיע בסיפור, ומרמז לקוראים על התפתחותה הצפויה של העלילה. הקוראים לא יזהו בהכרח את הרמז המטרים בקריאה ראשונה של הסיפור, אך הם יוכלו לעשות זאת ביתר קלות בקריאה שנייה.
רמז מטרים עוזר לקוראים להבחין בדברים חשובים בטקסט.
דוגמאות

בסיפור הקצר "הרופא וגרושתו" מאת ש"י עגנון מסופר: "בין כך ובין כך בחר לו השמש ארבעה ממזומניו ונתן בידיהם ארבעה כלונסאות ותלה עליהם חופה ודחף מתוך כך לאדם אחד שהרכין עצמו ונתמוטטה החופה על ידו". התמוטטות החופה היא רמז מטרים לגורל הנישואים שהחלו כך, שיתמוטטו אף הם בהמשך הסיפור. ב"סיפור פשוט" משתמש עגנון ברמז מטרים בעל אופי דומה, כאשר נר כבה מתחת לחופה.
בספר "הארי פוטר והנסיך חצוי הדם", מסופר: "כבוד המנהל רמז לי שהוא מעדיף שאבקר אצלו פחות, אין לי שום כוונה לכפות את נוכחותי על מי שאינם מכירים בערכי. אם דמבלדור בוחר להתעלם מן האזהרות העולות בקלפים-" ידה הגרומה התהדקה פתאום סביב פרק ידו של הארי. "שוב ושוב, לא משנה איך אני פורשת אותם" ובתנועה דרמטית שלפה קלף מבין צעיפיה. "המגדל מוכה הברק, משבר, אסון, זה מתקרב..."
בפרק "המגדל מוכה הברק" דמבלדור נרצח ונופל ממגדל האסטרונומיה. בסרט מתרחש דבר דומה, כאשר דראקו מאלפוי אומר "הייתי מעדיף ליפול ממגדל האסטרונומיה מאשר להמשיך ללמוד בהוגוורטס", ובהמשך הסרט דמבלדור נופל ממגדל האסטרונומיה ליד דראקו.
רמזאן אוזקאן

רמזאן אוזקאן (בטורקית: Ramazan Özcan, נהגה בטורקית: רמזאן אוזג'אן (או: רמזאן אזג'אן); נולד ב-28 ביוני 1984 בהוהנמס שבאוסטריה) הוא כדורגלן עבר אוסטרי ממוצא טורקי.
קריירת מועדונים

אוזקאן החל את הקריירה המקצוענית שלו בקבוצת אוסטריה לוסטנאו, בשנת 2003. אחרי שלוש עונות, בהן עמד בשערה של קבוצתו, חתם אוזקאן בקיץ 2006 בקבוצת רד בול זלצבורג. הוא בילה בזלצבורג עונה וחצי, בהן שימש כשוער שלישי בסגל, וערך בתקופה זו 2 הופעות בלבד במסגרת הבונדסליגה האוסטרית. בפגרת החורף של עונת 2007–2008, אוזקאן עבר בהשאלה לגרמניה, כאשר חתם בקבוצת הבונדסליגה השנייה הופנהיים 1899. הוא עמד בשער קבוצתו החדשה בכל יתר משחקיה לאותה העונה, 17 במספר, בהם ספג 13 שערים בלבד, וזכה עימה בהעפלה לבונדסליגה. בסיומה של עונת הבכורה המוצלחת של אוזקאן בגרמניה, הוחתם בהעברה רשמית בהופנהיים. לאחר העפלת קבוצתו, אוזקאן הורד לספסל קבוצתו, דבר שהוביל להשאלתו לבשיקטש הטורקית בשנת 2010. גם בטורקיה לא זכה לקרדיט רב בהרכב קבוצתו הזמנית, ולא שותף באף משחק ליגה במדיה. ב-2011, עבר לקבוצת אינגולשטאדט 04 מהבונדסליגה השנייה בגרמניה, ומיד זכה למקום בהרכב הקבוצה. בסיום עונת 2014–2015, זכה עם קבוצתו בהעפלה היסטורית לבונדסליגה. בקיץ 2016, אוזקאן נרכש על ידי קבוצת באייר לברקוזן.
קריירה בינלאומית

אוזקאן זומן לסגל נבחרת אוסטריה לקראת טורניר הגמר של יורו 2008, לאחר פרישה בשל מחלה של השוער השלישי המקורי בסגל הנבחרת, הלגה פאייר. אוזקאן, לא שותף באף משחק במהלך הטורניר. הוא ערך את הופעת הבכורה שלו עבור מולדתו, ב-20 באוגוסט 2008 במשחק התיקו 2-2 מול איטליה, לאחר שהחליף את אלכס מנינגר במחצית המשחק.
תחושת בטן (סרט)

| --- | --- |

 בימוי:  אלחנדרו מונטיאל
 שחקנים ראשיים:  לואיסנה לופילטו הבל איילה סבסטיאן מוגורדוי דלפינה צ'אבס חואן מנואל גילרה רפאל פרו Maite Lanata חואקין פוריאל מריתה באז'סטרוס 
 מדינה:  ארגנטינה ארגנטינה
 חברה מפיצה:  נטפליקס
 שיטת הפצה:  וידאו על פי דרישה, direct-to-video 
 הקרנת בכורה:  28 במאי 2020
 משך הקרנה:  116 דק' 
 שפת הסרט:  ספרדית 
 סוגה:  סרט פשע, סרט דרמה 
 דף הסרט ב־IMDb
 
תחושת בטן (בספרדית: La corazonada) הוא סרט מותחן פשע ארגנטינאי משנת 2020, שכתב וביים אלחנדרו מונטיאל, והוא מהווה  פריקוול לסרט הנערה הנעדרת, משנת 2018. הסרט יצא לצפייה ב-28 במאי 2020, והוא הסרט הארגנטינאי המקורי הראשון של נטפליקס.
עלילה

שוטרת זוטרה במשטרת בואנוס איירס חוקרת רצח נערה וחושדת במפקד שלה כאשם ברציחתה.
שחקנים ודמויות

לואיסנה לופילטו בתפקיד מנואלה פלארי / פיפה, חוקרת במשטרה
חואקין פוריאל בתפקיד פרנסיסקו חואנס, חוקר משטרה בכיר
רפאל פרו בתפקיד פיסקל אמיליו רוג'ר
מנטה לאנטה בתפקיד מינרווה דל וולה
חואן מנואל גילרה בתפקיד פיטו לאגוס
הבל איילה בתפקיד אל זורו
סבסטיאן מוגורדוי בתפקיד אורדונייס
דלפינה צ'אבס בתפקיד גלוריאנה מרקז
מריטה באלסטרוס בתפקיד קווסדה
הערות שוליים

1 2  "Intuition – Netflix Review (2/5)". Heaven of Horror. נבדק ב-28 במאי 2020. {{cite web}}:  (עזרה)
↑  "Intuition review – cliches run wild in Argentinian Netflix thriller". The Guardian. נבדק ב-28 במאי 2020. {{cite web}}:  (עזרה)
ה'תשמ"ו

ה'תשמ"ו (5,746) ובקיצור תשמ"ו – היא שנה עברית  אשר החלה ביום א' בתשרי, אור ל-16 בספטמבר 1985, והסתיימה ביום כ"ט באלול, 3 באוקטובר 1986.
המולד של תשרי חל ביום ראשון, 2 שעות ו-772 חלקים. לפיכך זו שנה מסוג בחה. היא מעוברת, ואורכה 383 ימים.
זו שנה שישית לשמיטה, ושנת 8 במחזור העיבור ה-303. תקופת ניסן שבשנה זו היא תחילת שנת 6 (סימנה ולגז) במחזור השמש ה-206.
שנה זו היא שנת 1,917 לחורבן הבית, ושנת 2,297 לשטרות.
מדינת ישראל חגגה ביום העצמאות ה'תשמ"ו 38 שנות עצמאות.
אירועים

י' בתשרי – יום הכיפורים – חוליית מחבלים משתלטת על יאכטה ישראלית בקפריסין; הורגת שלושה אנשים ששהו עליה, ומסגירה עצמה לרשויות
י"ז בתשרי – מטוסי חיל האוויר תקפו את מפקדות אש"ף בתוניס
כ' בתשרי – הפיגוע בראס בורקה: חייל מצרי יורה למוות בשבעה ישראלים במפרץ שחם בדרום סיני
כ"ב בתשרי – הספינה "אקילה לאורו" נחטפת על ידי טרוריסטים פלסטינים
ח' בכסלו – ג'ונתן פולארד נעצר בארצות הברית על ידי ה-FBI באשמת ריגול לטובת מדינת ישראל
ט"ו בטבת – מחבלים מארגונו של אבו נידאל יורים על דלפקי אל על בנמלי התעופה של רומא ווינה. 18 הרוגים ו-40 פצועים
כ' בטבת – ספרד ופורטוגל מצטרפות לקהילה האירופית, שהפכה מאוחר יותר לאיחוד האירופי
כ' בטבת – השקל יוצא משימוש ומוחלף בשקל החדש
י"ד בשבט – חללית המחקר וויאג'ר 2 יוצרת מגע קרוב עם כוכב הלכת אורנוס
ב' באדר א' – פעיל זכויות האזרח, נתן שרנסקי מגיע לישראל לאחר תקופת מאסר של כ-9 שנים בברית המועצות
ב' באדר ב' – נפתחת התערוכה "דלות החומר כאיכות באמנות הישראלית" במוזיאון תל אביב לאמנות
ז' בניסן – ועדת בייסקי, שחקרה את הסיבות למשבר מניות הבנקים בישראל, מגישה את מסקנותיה, שחשפו 4 עבירות פליליות שבוצעו לכאורה על ידי ראשי 5 בנקים וגרמו להדחתם
י"ז בניסן – אסון צ'רנוביל: ליבת הכור הגרעיני מותכת וגורמת לפיצוץ שהורס את כיפת הכור ומפזר חומרים רדיואקטיביים במערב ברית המועצות ומדינות שכנות
כ"ו באייר – ג'ונתן פולארד מודה בבית המשפט שריגל עבור מדינת ישראל
ב' באלול – 22 יהודים נרצחים בבית הכנסת "נווה שלום" באיסטנבול, בידי מחבלים מארגון הטרור של אבו נידאל
המרכז העולמי לתורה וחסידות של בעלזא מתחיל להבנות, לימים יהיה אחד מבתי הכנסת הגדולים ביותר במדינת ישראל
נולדו

כ"ו בטבת – דפני ליף, פעילה חברתית ומיוזמי מחאת האוהלים
ב' בשבט – נעמה לזימי, חברת הכנסת מטעם העבודה
כ"ג בשבט – אביהו שבת, זמר ומלחין ישראלי.
כ"ט בשבט – אגם רודברג, שחקנית ודוגמנית ישראלית
כ"ב באדר א' – מיכאל מושונוב, שחקן ישראלי
כ"ט באדר א' – רוני דואני, זמרת ישראלית הידועה גם בכינוייה רוני סופרסטאר
כ"ה באדר ב' – שרון דוידוביץ', שדרן, עיתונאי, במאי טלוויזיה ומגיש ספורט ישראלי
י"א בניסן – תום אבני, שחקן ומנחה טלוויזיה ישראלי
כ"ד בניסן – מאי גולן, פעילה חברתית וחברת הכנסת מטעם הליכוד
י"ז באייר – נעמה חן, שדרנית וקריינית פרסומות
כ"ה באייר – סיון טלמור, מוזיקאית יוצרת וזמרת ישראלית
ד' בסיון – ניקול ראידמן, אשת עסקים, מעצבת תכשיטים, זמרת ונדבנית ישראלית
י"ח בתמוז – נעמי לבוב, שחקנית טלוויזיה, קולנוע ותיאטרון ישראלית
א' באב – נתן גושן, זמר ישראלי
כ"ג באב – גלעד שליט, חייל שנחטף לרצועת עזה בקיץ ה'תשס"ו
כ"ח באב – נסרין קדרי, זמרת ערבייה-ישראלית
ו' באלול – מגי אזרזר, שחקנית ישראלית
כ"ג באלול – נועה רוזין, מגישת טלוויזיה
נפטרו

ט"ו בתשרי (סוכות) – המשוררת יונה וולך (נולדה ב-ה'תש"ד)
כ"א בתשרי – נח מוזס, בעל "ידיעות אחרונות"
כ"ט בשבט – ישראל גלילי, ראש המטה הארצי של "ההגנה" ושר בממשלת ישראל (נולד ב-ה'תרע"א)
כ"ט באדר א' – הרב יעקב קמינצקי, ראש ישיבת "תורה ודעת" בארצות הברית (נולד ב-ה'תרנ"א)
י"ג באדר ב' – רבי משה פיינשטיין, הפוסק החשוב של יהדות ארצות הברית (נולד ב-ה'תרנ"ה)
י"ד בניסן – אליהו הרצנשטיין, מחלוצי העלייה השלישית, מוותיקי ובוני העיר חיפה, יליד אודסה (נולד ב-ה'תרנ"ז)
ו' בסיוון – בני גודמן, מוזיקאי (נולד ב-ה'תרס"ט)
י"ד בתמוז – הרב יעקב גולדמן
ד' באלול – הרב יצחק ידידיה פרנקל, הרב הראשי לתל אביב-יפו (נולד ב-ה'תרע"ד)
פרסי ישראל

מקבלי פרס ישראל לשנת תשמ"ו הם:
ישעיהו אברך – מסאות פובליציסטיקה עיתונאית
שלום רוזנפלד – מסאות פובליציסטיקה עיתונאית
מיכאל אבן-ארי – מפעל חיים בחקר המדבר
יואל דה-מלאך – מפעל חיים בחקר המדבר
שולמית כצנלסון ואולפן עקיבא – מפעל חיים בחינוך
גרשון זק והכפר הירוק – מפעל חיים בחינוך
בתיה לישנסקי – מפעל חיים בפיסול ארץ-ישראלי
יחיאל שמי – מפעל חיים בפיסול ארץ-ישראלי
יונה סעיד – מפעל חיים בעמל כפיים
אלדין חתוקאי – מפעל חיים בעמל כפיים
לוח שנה > מאפייני לוח השנה

שנה מסוג בחה, ובה 383 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "חסרה": שבה חשוון וכסלו בני 29 יום כל אחד
כ"ח באייר חל ביום שישי, ולכן טקסי יום ירושלים מוקדמים ליום חמישי כ"ז באייר. בכל זאת, הצביון הדתי של היום (אמירת ההלל ומזמורי התודה) מתקיים ביום שישי כ"ח באייר.
היסטוריה של עם ישראל
ה'תשמ"ג

ה'תשמ"ג (5,743) ובקיצור תשמ"ג – היא שנה עברית  אשר החלה ביום א' בתשרי, אור ל-18 בספטמבר 1982, והסתיימה ביום כ"ט באלול, 7 בספטמבר 1983.
המולד של תשרי חל ביום השבת, 11 שעות ו-591 חלקים. לפיכך זו שנה מסוג זשג. איננה מעוברת, ואורכה 355 ימים.
זו שנה שלישית לשמיטה, ושנת 5 במחזור העיבור ה-303. תקופת ניסן שבשנה זו היא תחילת שנת 3 (סימנה גיוא) במחזור השמש ה-206.
שנה זו היא שנת 1,914 לחורבן הבית, ושנת 2,294 לשטרות.
מדינת ישראל חגגה ביום העצמאות ה'תשמ"ג 35 שנות עצמאות.
אירועים

ח' בתשרי - "הפגנת ה-400 אלף" של שלום עכשיו במחאה על אירועי סברה ושתילה בכיכר מלכי ישראל (היום כיכר רבין).
ג' בטבת - תאונת דרכים במעלה אפרים בה אוטובוס מטיילים מבית הספר אמירים בהרצליה התדרדר לתהום. חמש תלמידות קיפחו את חייהן.
כ"א בטבת - נוסד היישוב נווה דקלים שהיה בגוש קטיף.
כ"ד בשבט - ועדת כהן לחקירת טבח סברה ושתילה מגישה את המלצותיה.
כ"ז בשבט - רימון יד שנזרק לעבר הפגנה של "שלום עכשיו" מביא למותו של אמיל גרינצווייג.
א' באדר - ממשלת ישראל מחליטה להעביר את אריאל שרון מתפקיד שר הביטחון, לאור ההמלצות בעניינו בדו"ח ועדת כהן שפורסם ב-7 בפברואר הוא ממונה לשר בלי תיק, ומוחלף בתפקיד שר הביטחון על ידי משה ארנס.
ד' בניסן - הרבנים מרדכי אליהו ואברהם אלקנה שפירא הוכתרו כרבנים הראשיים.
ט' בניסן - נשיא ארצות הברית, רונלד רייגן מכריז על "יוזמת ההגנה האסטרטגית" ("מלחמת הכוכבים"), להגנה מפני איומי הגרעין הבליסטיים של ברית המועצות.
כ"ב באייר - חיים הרצוג מושבע לנשיאה השישי של מדינת ישראל.
י"ג בסיוון - הוקם היישוב הקהילתי מתתיהו בחבל בנימין.
י"ג בתמוז - הוקם היישוב הקהילתי גנים בצפון השומרון.
נולדו

ל' בתשרי - מאיה ערוסי, ספורטאית ישראלית.
י"ד בכסלו - נלי תגר, שחקנית ישראלית
ב' בטבת - אלירז שדה, מנחה טלוויזיה, שדרן רדיו, פזמונאי
כ"ד בטבת - רונה-לי שמעון, רקדנית ושחקנית ישראלית
ג' בניסן - ליאור דיין, סופר, עיתונאי, ומנחה טלוויזיה ורדיו ישראלי
כ"ז באייר - משה פרץ, זמר-יוצר ישראלי
י"ח בסיון - דפנה ליאל, עיתונאית ישראלית
כ"ח בסיון - דוריה למפל, עיתונאית ואשת טלוויזיה
י"ג בתמוז - עוז זהבי, שחקן, דוגמן ומנחה טלוויזיה ישראלי
י"ג בתמוז - נטלי דדון, דוגמנית ומנחה טלוויזיה ישראלית
ז' באלול - רותם סלע, דוגמנית ישראלית
י' באלול - ג'קי אזולאי, שפית וכוכבת ריאליטי ישראלית
כ"ו באלול - גיא פניני, כדורסלן ישראלי
נפטרו

כ"ח בתשרי - רחל כהן-כגן פוליטיקאית ישראלית (נולדה ה'תרמ"ח).
ל' בחשוון - הרב בצלאל ז'ולטי, הרב הראשי של ירושלים ומחבר ספר משנת יעב"ץ
י"ב בשבט - הרב אריה משה אליהו קפלן - רב אורתודוקסי יהודי-אמריקני אשר החליט, בעקבות נהירה של יהודים רבים לשיטות מדיטטיביות של תורות המזרח, להבהיר את הקשר בין מדיטציה ליהדות. (נולד י"ד בחשון ה'תרצ"ה)
כ"ז בשבט - אמיל גרינצווייג, נרצח בהפגנה של "שלום עכשיו"
כ"ט בניסן - אברהם יפה, איש צבא וחבר הכנסת ישראלי (נולד ב-ה'תרע"ד)
ט"ז באייר - הרב רפאל עבו, דיין בבית הדין הרבני הגדול בירושלים (נולד בה'תרע"ג).
ח' בתמוז - שמחה ארליך, פוליטיקאי ישראלי (נולד ב-ה'תרע"ה)
פרסי ישראל

מקבלי  פרס ישראל לשנת תשמ"ג הם:
שאול פרידלנדר - היסטוריה
אברהם סולטמן - היסטוריה
אהרן אפלפלד - ספרות יפה
נעמי שמר - זמר עברי (מילים ולחנים)
משה וילנסקי - זמר עברי (לחנים)
חיים חפר - זמר עברי (מילים)
זרח ורהפטיג - תרומה מיוחדת לחברה ולמדינה בקידום המשפט העברי
לוח שנה > מאפייני לוח השנה

שנה מסוג זשג, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
י"ג באדר חל בשבת, ולכן תענית אסתר מוקדמת ליום חמישי י"א באדר.
היסטוריה של עם ישראל
ה'תשנ"א

ה'תשנ"א (5,751) ובקיצור תשנ"א – היא שנה עברית  אשר החלה ביום א' בתשרי, אור ל-20 בספטמבר 1990, והסתיימה ביום כ"ט באלול, 8 בספטמבר 1991.
המולד של תשרי חל ביום חמישי, 0 שעות ו-258 חלקים. לפיכך זו שנה מסוג הכז. איננה מעוברת, ואורכה 354 ימים.
זו שנה רביעית לשמיטה, ושנת 13 במחזור העיבור ה-303. תקופת ניסן שבשנה זו היא תחילת שנת 11 (סימנה יאיבא) במחזור השמש ה-206.
שנה זו היא שנת 1,922 לחורבן הבית, ושנת 2,302 לשטרות.
מדינת ישראל חגגה ביום העצמאות ה'תשנ"א 43 שנות עצמאות.
אירועים

י"ד בתשרי - איחוד מחדש של גרמניה - גרמניה המזרחית חדלה מלהתקיים
כ"ט בתשרי - נלכד "האופנובנק" רוני ליבוביץ'
י"ב בכסלו - מועצת הביטחון של האו"ם מקבלת את החלטה 678, ובה אולטימטום לעיראק להסיג את כוחותיה מכווית עד כ"ט בטבת ה'תשנ"א
כ"ו בטבת - מלחמת המפרץ - הקונגרס האמריקאי מאשר שימוש בכוח כדי להסיג את עיראק מכווית
כ"ט בטבת - תום האולטימטום האמריקאי על עיראק, מחרתיים מאותו יום החל מבצע "סופה במדבר" (מלחמת המפרץ)
א' בשבט - החל מבצע "סופה במדבר", הידוע כמלחמת המפרץ
ב' בשבט - התקפת הטילים הראשונה של עיראק נגד ישראל במלחמת המפרץ הראשונה
י"ד באדר - מסתיימת מלחמת המפרץ: ג'ורג' בוש מכריז ש"כווית שוחררה" ומודיע על הפסקת אש
י"א בסיוון - מתחיל מבצע שלמה להעלאת יהודי אתיופיה לארץ. המבצע מסתיים למחרת
י"ב בסיוון - מבצע שלמה מסתיים, בו עלו כ-15,000 יהודי אתיופיה תוך 34 שעות ברכבת אווירית לארץ
י"ג בתמוז - בית שמש קיבלה מעמד של עיר
נולדו

כ"א בכסלו - סטטיק, זמר ישראלי
י"ט בשבט - לירן דנינו, זמר, מלחין, פזמונאי ומוזיקאי ישראלי
י"א בתמוז - טיטי איינאו, דוגמנית ישראלית
נפטרו

כ"ה בתשרי - ליאונרד ברנשטיין, מלחין ומנצח יהודי-אמריקני (נולד ה'תרע"ח)
י"ב בחשוון - הרב יהודה צדקה - ראש ישיבת פורת יוסף
י"ח בחשוון - נרצח הרב מאיר כהנא, חבר הכנסת ומנהיג פוליטי ימני רדיקלי. (נולד ה'תרצ"ב)
ה' בטבת - הרב אברהם זיידה הלר, ראש ישיבה בצפת וממנהיגי הציבור הדתי בעיר (נולד ה'תרנ"ד)
כ"ג בשבט - עמוס ירקוני, בדואי ישראלי, מלוחמי צה"ל
כ"ד באייר - רודולף סרקין, פסנתרן יהודי-אוסטרי, (נולד ב-ה'תרס"ג)
כ"ד בסיוון - סטן גץ, מוזיקאי ג'אז (נולד ב-ה'תרפ"ז)
כ"ז בסיוון - חיים ליברמן, חוקר חסידות, ביבליוגרף, מנהל ספריית חב"ד ומזכירו האישי של האדמו"ר יוסף יצחק שניאורסון מחב"ד.
ח' בתמוז - יצחק וולפסון, איש עסקים ופילנתרופ יהודי-בריטי
י"ט בתמוז - מייקל לנדון, שחקן ובמאי יהודי אמריקאי (נולד ב-ה'תרצ"ו)
כ"ג בתמוז - הווארד נמרוב, משורר יהודי-אמריקאי (נולד ב-ה'תר"ף)
י"ג באב - יצחק בשביס-זינגר, מגדולי הסופרים ביידיש, חתן פרס נובל לספרות 1978
ו' באלול - הרב מאיר האיתן, רב השומרון, וממקימי היישוב קרני שומרון.
פרסי ישראל

מקבלי  פרס ישראל לשנת תשנ"א הם:
חיים ביינארט - מדעי היהדות
נעמי פיינברון-דותן - ידע ארץ ישראל
משה לנדוי - משפטים
דניאל פרידמן - משפטים
אלחנן הלפמן - כלכלה
שמואל אגמון - מדעים מדויקים
דב פרומן - מדעים מדויקים
דבורה ברטונוב - אמנות הבד והבימה
יוסף ידין - אמנות הבד והבימה
מרים בן-פורת - תרומה מיוחדת לחברה ולמדינה
סטף ורטהיימר - תרומה מיוחדת לחברה ולמדינה
מפעל ישיבות ההסדר - תרומה מיוחדת לחברה ולמדינה
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ג' בתשרי חל בשבת, ולכן צום גדליה נדחה ליום ראשון ד' בתשרי.
ה' באייר חל ביום שישי, ולכן יום העצמאות מוקדם ליום חמישי ד' באייר ויום הזיכרון לחללי מערכות ישראל מוקדם ליום רביעי ג' באייר.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל